# Oberhausen

| Oberhausen
 |
| --- |
|  |
| Grb
 | Položaj na karti
 |
|  |  |
| Osnovni podaci
 |
| **Savezna država** |  Sjeverna Rajna-Vestfalija
 |
| **Upravno područje** | Düsseldorf
 |
| **Stanovništvo** | 212 945  (2010) |
| **Površina** | 77.04 km²
 |
| **Nadmorska visina** | 78 m
 |
| **Koordinate** | 51°33′N, 06°51′E |
| **Poštanski broj** | 46001-46149
 |
| **Pozivni broj** | 0208
 |
| **Registarska oznaka** | OB |
| **Gradonačelnik** | Klaus Wehling (SPD)
 |
| **Službena stranica** | City of Oberhausen (de)
 |
| Karta
 |
| Oberhausen Položaj grada na karti Njemačke
 |

**Oberhausen** je grad u Ruhrskoj oblasti u Sjevernoj Rajni-Vestfaliji. To je manji njemački grad od 212 945 stanovnika koji leži na rijeci Emscher između Duisburga i Essena. Oberhausen je svjetski poznat po svom *Međunarodnom festivalu kratkog filma* i zgradi *Gasometer*, spomeniku evropske industrijske baštine.

## Historija

*Oberhausen* je dobio ime po svojoj željezničkoj stanici iz 1847, godine, koja je pak dobila ime po obližnjem **Dvorcu Oberhausen** (*Schloss Oberhausen*). Novi grad osnovan je 1862, godine, kao industrijsko središte čeličana i okolnih rudnika. Status grada dobio je 1874 godine, još pri kraju 19. vijeka progutao je okolna naselja. 1929, godine progutao je i obližnje gradiće Sterkrade i Osterfeld.
Za vrijeme Drugog svjetskog rata, veliki industrijski pogoni
*Ruhrchemie AG* (pogoni za proizvodnju sintetičkih ulja) ( *Oberhausen-Holten* ili *Sterkrade / Holten*) bili su meta savezničkih zračnih napada, američke zračne snage razorile su pogone 4. aprila 1945

Željeznička stanica Oberhausen
*Oberhausen* je uglavnom imao rudarstvo i proizvodnju čelika, sve je to radilo do 1960, Posljednji rudnik ugljena zatvoren je 1992 godine, a velika Thyssenova valjaonica željeza i čelika zatvorena je 1997 godine (to je značilo gubitak više od 50 000 radnih mjesta). 1981 godine, zatvorena je i *Tvornica cinka Altenberg* (Zinkfabrik Altenberg) a njene pogone preuzeo je 1984 godine *Rheinisches Industriemuseum* (Muzej Industrije Porajnja) koji je otvoren 1997 godine.

Dvorac Oberhausen - unutarnje dvorište s *malim dvorcem*
Gasometer(Plinski tank) Oberhausen
Od 1954 u gradu se održava Međunarodni festival kratkog filma Oberhausen, 1982 godine organizatori festivala dobili su nagradu *Deutscher Filmpreis* za svoj rad.

## Industrija i stanovništvo

Slom industrije, izazvao je i pad broja stanovnika, i starenje stanovništva. Ono danas izgleda ovako: od 0-18 = 18,2%, od 18-64 = 62.9%, a od 65 godina = 18,9%, stopa nezaposlenosti iznosi 13,2% (januar 2007). Broj stranaca je 12,4%.

Danas se Oberhausen nastoji obaviti oslanjajući se na svoju kemijsku i strojarsku industriju, te obrazovanje.

## Transport

Oberhausen je izvrsno povezan brojnim autocestama s ostalim njemačkim i evropskim gradovima.

* A2 (E34) (Oberhausen - Dortmund - Bielefeld - Hanover - Magdeburg - Berlin)
* A3 (E35) (Arnhem - Oberhausen - Köln - Frankfurt - Würzburg - Nürnberg - Passau - Linz)
* A40 (Ruhrschnellweg, Venlo - Duisburg - Essen - Dortmund)
* A42 (Emscherschnellweg, Kamp-Lintfort - Oberhausen - Gelsenkirchen - Dortmund)

## Gradovi prijatelji

* UK - Middlesbrough 1974
* Ukrajina - Zaporožje 1986.
* Njemačka - Freital 1990.
* Italija - Iglesias (Sardinija, 2002.
* Italija - Carbonia (Sardinija, 2002.
* Turska - Mersin 2004.

## Sport

Oberhausen ima oko 250 sportskih klubova. Lokalni nogometni klub *Rot-Weiss Oberhausen* trenutno igra u drugoj ligi.

## Reference

## Literatura

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Oberhausen** |
|  | Potražite natuknicu Oberhauzen u Wikirječniku, slobodnom rječniku. |

* Službene stranice grada Oberhausena (`en`), (`de`)
* Stranice povijesti Oberhausena (`en`), (`de`)